POZLAĆENO DOBA
Brže!
Gospodine Russelle, skoro smo stigli.
Brže!
Brže! Idemo!
Dovedite pomoć!
Brzo dođite! Brzo, iziđite van! Brzo! Dođite!
Dovedite gospodaricu!
Dajte mi ruku.
Što se dogodilo?
Unesite ga.
Polako uz stube.
Dovedite gđu Bruce, brzo.
Pazite.
Što se dogodilo?
Dostavljač je došao u ured s paketom
i samo počeo pucati!
- Donesite deke i jastuk! - Idem po led i ručnike.
Diše li? Molim vas, recite mi da diše.
- Osjećam puls. - Mogu li kako pomoći?
Idite po dr. Logana!
- U našoj kući je sad doktor. - Pa dovedite ga onda!
- Moram vam reći da je crnac. - Što me briga? Idite po njega!
Pošaljite po g. Larryja!
Pucao je i u tajnika. Mislim da je mrtav.
Moj Bože. Vratite se u ured i to riješite.
- Možete li zasad izbjeći policiju? - Mislim da mogu.
Ostani sa mnom, dragi moj.
George, molim te, preklinjem te. Ostani sa mnom.
- Nastrijelili su ga? - Idite! Što brže možete!
- Trebam svoju torbu. - Idite! Donijet ćemo vam je!
- Znači, još je živ? - Jest.
Doktor je na putu.
- Ali hoće li preživjeti? - Možda.
Ne znam.
Što se događa?
- Nastrijelili su g. Russella. - Molim?
- Tko? - Ne znam.
Dr. Kirkland mi je bio u posjetu. Otišao je pomoći.
Nosim mu torbu.
Mogu li ja? Moram biti s Larryjem, sa svima njima.
- Naravno. - Reci tetama gdje sam.
- Ja sam dr. William Kirkland. Mogu li? - Da, molim vas.
G. Russelle, čujete li me?
Možete li zaustaviti bol?
Ne. Dobro je što osjeća bol.
Moram procijeniti ranu.
- Trebam čistu vodu, led i ručnike. - Nose ih.
Bit ćete dobro, g. Russelle. Vidio sam mnogo, mnogo rana od vatrenog oružja.
- Kamo ću s ovim? - Ovdje. Hvala vam.
Trebam još par ruku za održavanje pritiska.
- Pokažite mi što da radim. - Pritisnite ovdje da zaustavimo krvarenje.
Gđo Russell, molim vas. Razgovarajte sa suprugom.
- Bit će dobro. - Svi ga držite, molim vas.
Hickse, drži mu desnu ruku. Aarone, drži mu nogu.
Gledaj u mene. U mene.
Osjećam metak.
Blizu je lijeve klijetke. Čini se da je zapeo za rebro.
Otvorit ću ga. Možete li mi dodati forceps kad vam kažem?
Osjetit ćete pritisak, g. Russelle.
- Usredotočite se na suprugu. Možete li? - Bez brige, u dobrim si rukama.
Ovo će boljeti.
Nastavite upijati krv da mogu vidjeti.
Forceps!
Metak se nije rasprsnuo. Možemo zahvaliti Bogu na tome.
Što se događa? Zašto se trese?
Pada u šok.
Febrilan je. Dodajte led da smanjimo temperaturu.
- Ne! George, ostani s nama! - U redu je.
Ostani sa mnom! Ostani sa mnom!
Molim vas! Morate ga spasiti!
Molim vas, doktore.
Ostani sa mnom.
Što se događa?
- Zašto ste tako rano ustali? - Nismo ni bili u krevetu.
Nastrijelili su g. Russella.
Gđica Marian ondje je cijelu noć s dr. Kirklandom.
Nastrijelili su ga?
A zašto bi poslali po dr. Kirklanda?
Ni nisu. Bio je u posjetu gđici Scott.
Otišao je vidjeti može li pomoći.
Pravo je čudo što je bio ovdje.
Samo se molim da imate pravo.
- Bit će mu ugodnije u krevetu. - Svakako.
Što radite?
Dr. Logane, čekamo vas već satima. Gdje ste bili?
Gđa Strawder rodila je blizance, no jedan je bio okrenut na zadak.
Tko ste vi?
Dr. William Kirkland.
Doktor? Gdje ste studirali?
Na medicinskom fakultetu Howard.
- Bertha... - Ne pokušavaj govoriti.
Izvadio sam metak. Nije bilo dijelova.
Podvezao sam žile da zaustavim krvarenje.
I zatim ranu zaštitio jodom i vatom.
- Dali ste mu nešto protiv bolova? - Nisam imao ništa u torbi.
Bio je u gostima u kući preko puta.
- Odnesite ovo u ljekarnu. - Church.
- Hoće li preživjeti? - Postoji rizik od infekcije.
Pa ipak, čini se...
- Kako ste ono rekli da se zovete? - Dr. Kirkland.
Čini se da mu je dr. Kirkland spasio život.
Velika je sreća što je bio u blizini.
Hvala vam za sve što ste učinili. I hvala Bogu što ste bili ovdje da to učinite.
Vjerujem da možemo računati na vašu diskreciju.
Church, pobrinite se da dr. Kirkland sigurno stigne kući.
- Da, gospođo. - Hvala vam.
- Ovuda, doktore. - Hvala vam.
- Gdje je? - Unutra je.
- Što se dogodilo? - Oca su ti nastrijelili.
- Gdje si bio? - Nisu mi rekli do jutros.
- Poslali su po policiju? - Ne. Nisu htjeli da itko zna.
- Kakve su mu šanse? - Bolje nego što su mogle biti.
Ali sad se samo možemo moliti.
- Čini se da mirno spava. - Kakvo olakšanje.
Majka mi je rekla što si učinila.
Pomogla si spasiti očev život.
Hvala ti.
Sve bih učinila za tebe.
I za tvoju obitelj. Moraš to znati.
A ipak si otkazala zaruke.
Oprosti.
Pogriješila sam. Trebala sam slušati.
Jack mi je rekao da je bio s tobom i da se ništa nije dogodilo.
I ja sam ti to rekao, ali nisi mi vjerovala.
Spremna sam se ispričati, ali znaš moju priču.
- I prije sam vjerovala muškarcima... - Eto ga.
Nisam samo ja kriva. Lagao si mi.
Da bih te zaštitio.
I vidi kamo nas je to dovelo.
Ne mogu sad to slušati.
Otac mi možda umire.
Naravno.
Žao mi je. Trebao bi biti s roditeljima.
- Reći ću Churchu da te otprati kući. - Mogu i sama.
Hvala, Boles.
Kako se držiš?
Željela bih da brod plovi brže. Želim još vijesti.
Nismo ništa čuli o očevom stanju
otkad smo u Southamptonu dobili telegram prije polaska.
Znam da je bio neodređen,
ali bar zvuči kao da se oporavlja.
Drago mi je zbog toga.
- Dobro će ti doći što ćeš vidjeti obitelj. - Da, bit će mi drago.
Ali znam da mi je Sidmouth sada dom.
Hvala ti na tome.
Donijela si svjetlo u kuću kojoj je to bilo prijeko potrebno.
Stvarno želiš da Sarah pronađe vlastiti dom?
Da.
Samo je jedan vojvoda.
I kao što sam tek nedavno otkrio, može postojati samo jedna vojvotkinja.
- Bit će mu drago da je g. Russellu bolje. - Da.
Da nije bilo dr. Kirklanda, ne bi preživio.
Je li ti se Larry uopće javio?
Bojim se da su mu na umu važnije stvari.
Gđice Scott, drago mi je što vas vidim.
Da vam zaželim sretan put u Newport.
- Nadam se da ćete moći bez mene. - Mislim da hoćemo.
Gđa van Rhijn ne dobiva toliko pošte kao nekad.
Bolje da krenem. Najprije idem do roditelja.
- Sretan put. - Hvala ti. Gđo Forte.
Bolje da ne podsjećaš tetu Agnes da ovih dana dobiva manje pisama.
Imaš pravo.
Iako je gđa Foster iz Društva za očuvanje baštine
prilično uporna.
Još traži novac?
Pisma ne zvuče tako, ali da.
Vidim da te još muči problem s Larryjem.
Da. John mi je rekao da Larry nije učinio ništa loše one noći kad smo se zaručili.
Bio je s njim.
Ali to su dobre vijesti, zar ne?
Bile bi, ali Larry je istaknuo
da njemu nisam vjerovala kad je rekao da se ništa nije dogodilo.
Samo sam vjerovala Johnu.
I Larry smatra da nije dobro da tako počnemo.
Ima smisla.
Ali imaš razloga da budeš oprezna.
Trebao bi to vidjeti.
Sigurno si u pravu, ali...
Trenutačno imam osjećaj da je to tužan gubitak onoga što je moglo biti.
I dalje ne želite uključiti policiju?
Ne mogu riskirati da sve postane javno.
Oslanjam se na vas da otkrijete tko me htio ubiti.
- Sumnjate li na koga? - Da, ima...
Ima ljudi kojima ne bi smetalo da je moj otac mrtav,
a među njima je glavni Richard Clay.
Provjerit ćemo g. Claya.
Učinite to.
I budite grubi koliko hoćete.
Hvala vam, gospodine.
To što ste preživjeli ravno je čudu.
Ali nemojte to shvatiti kao dopuštenje da pretjerujete.
Hvala vam, doktore.
Pobrinut ću se da slijediš doktorove upute.
Tvoje mi je zdravlje jedini prioritet.
Zbog čega svakako moram otkazati bal.
Ne otkazuj ga zbog mene.
- Kad se dozna što se dogodilo... - Ne mogu ti poslužiti kao razlog.
A bilo koji drugi razlog lako može zvučati lažno.
Neću dopustiti da ugroziš željezničku prugu.
Dobro.
McAllisterova je knjiga potresla društvo iz korijena.
Otkažemo li, možemo nanijeti još veću štetu svačijem samopouzdanju.
Siguran sam da to ne bi željela.
Vraćam se u klub.
Moraš se pripremiti za bal.
Budeš li se bolje osjećao, možda se možeš nakratko pojaviti.
Svi mi zajedno kao sjajan primjer
stabilne, ujedinjene obitelji na dobro organiziranom društvenom događaju.
A vođa društva si ti.
Gospođa Astor je vođa.
Gđa Astor je majka žene
koju će uskoro povlačiti po brakorazvodnom sudu
zbog vlastitog preljuba.
Ti si majka vojvotkinje.
Mi smo roditelji vojvotkinje.
Uletio je, prilično hrabro,
izvadio metak iz g. Russella i spasio mu život.
Gospode Bože. Kakav pothvat.
Pitam se hoće li itko ikad znati
da je crni doktor spasio uglednog bijelog biznismena.
Doduše, događale su se i čudnije stvari.
Bio je u 61. ulici samo da bi vidio mene.
- Kasno za posjet. - Znam.
Nismo stigli razgovarati, ali doći će ovamo svaki čas.
- Zar ga nećemo vidjeti u Newportu? - Želi razgovarati prije nego što krenemo.
Činilo se važno.
- Znam što misliš. - A ti kao ne misliš?
Možda malo. Ne znam.
Razgovarao je s ocem?
Arthur mi nije rekao. Zapravo, moram mu odnijeti ručak. Zaboravio ga je.
Da se žurim ili ne žurim kad se budem vraćala iz ljekarne?
Ellen je tu pa ćeš imati pratnju.
Samo ocu odnesi ručak.
- Dobro. - Prestani.
Vidimo se poslije.
Jedva čekam čuti što kaže dr. Kirkland.
Dobro, u redu.
Znači, istina je?
Da.
Moj otac je poništio brak, ali već sam bila trudna.
Tijekom poroda izgubila sam svijest,
a kad sam se probudila, lagali su mi da dijete nije preživjelo.
G. Scott odgovoran je za davanje djeteta na posvajanje?
Dugo mi je trebalo da se sa svim pokušam pomiriti
i oprostiti mu.
Namjeravala sam vam reći.
Samo sam trebala skupiti hrabrost.
Shvaćam.
Odlazite?
Moram prošetati. I razmisliti.
Jako mi je žao.
Razumijem ako sad mislite najgore o meni.
U ovom mi trenutku ni jedna misao nije jasna.
Pisat ću vam.
Idemo u Newport na bal.
Da, sutra moram otpratiti majku na vlak.
Bojim se da je ta informacija ojačala njezine argumente protiv nas.
Sad se sve čini...
nepremostivim.
Nisam vam prije rekla jer sam vrlo zatvorena,
a za razgovor o takvim stvarima nikad nije pravo vrijeme.
Ne.
Pretpostavljam da nije.
Doviđenja, gđice Scott.
Williame?
Mislim da je ovo vaše.
Što se dogodilo?
Majka mu ima prijateljicu u Philadelphiji.
- Poznaje Springsove. - O, ne.
Sve je rekla Williamu,
a sigurna sam i ukrasila gdje god je smatrala prikladnim.
Gotovo je.
To ti je rekao?
Misli da se s njom ne možemo boriti.
- A zašto i ne bi? - Ne, šokiran je.
Ljubav ne nestaje u trenutku.
Što god se dogodilo, zaslužuješ muža koji razumije,
koji će ti oprostiti i štititi te.
Voljela bih da mogu u to vjerovati.
Poželjet ću vam laku noć.
Tako rano? Nadam se da se nećeš razboljeti.
Ne. Dobro sam, sigurno.
Laku noć.
Marian je dobro.
Nije to ono što je muči.
Kako misliš?
Saznala je
da g. Russell nije učinio ništa loše u noći njihovih zaruka.
A sad?
G. Russell pita se mogu li biti zajedno
ako mu ne vjeruje.
Hvala nebesima. Netko se ponaša razumno.
Zamisli da se uda u tu obitelj.
Stvarno, Agnes. To nema veze s tom obitelji.
Ima veze s Marian i s muškarcem kojeg voli.
Ne budi naivna. Ne udaješ se samo za muškarca.
Udaješ se za život.
A Marian zaslužuje bolje.
Nekog iz stabilne, tradicionalne i ugledne obitelji.
To ne jamči sretan brak.
Sve si to imala kad si se udala za Arnolda.
Kako si se zbog toga osjećala?
Baš se ni ne sjećam.
To je ono što želiš?
Za Marian?
Mislila sam da ne volite Wagnera.
Naravno da ga ne volim. Imam besprijekoran ukus.
Ali ne možemo uvijek raditi ono što nam se sviđa.
Je li ono gđa Winterton? Nisam je vidio otkad joj je umro muž.
Mislim da nije mnogo izlazila.
Pretpostavljam da ju je dobro zbrinuo.
Sigurno. Nije imao djece.
Kako zanimljivo.
- Drago mi vas je vidjeti. - Također.
- Ispričajte nas. - Naravno.
Odavno se nismo sreli.
Bilo mi je žao kad sam čuo za tvog muža.
Hvala ti.
Bila sam tužna, naravno, ali nije dugo patio.
Svejedno. Sigurno ti je teško, s obzirom da moraš preoblikovati život.
Nadam se da imaš mnogo obitelji i prijatelja koji će te podržati.
Ne baš.
U New Yorku nemam obitelji,
a naši su prijatelji zapravo bili Joshuini prijatelji.
Ali još imam njegove ljude.
Jesu stari, no dovoljno dobro brinu o meni.
Ako ikad poželiš razgovarati
s nekim tko nije jedan od ljudi pokojnog g. Wintertona,
nadam se da dopuštaš da ti ponudim svoje usluge.
Naravno. To sad radiš, zar ne?
Upravljaš novcem svojih klijenata.
Draže mi je reći da upravljam njihovim životima.
- I volio bi upravljati mojim? - Jako, ako mi dopustiš.
Pričaj mi o svom životu.
Pretpostavljam da ideš u Newport na slavni bal gđe Astor.
Doista idem, ali ga ove godine ne organizira gđa Astor.
Preuzela ga je gđa Russell.
- O, Bože. - Što?
Zar nećeš biti na popisu gđe Russell?
Neću, a ti si jedini čovjek u New Yorku koji zna zašto.
- Bila si na vjenčanju njezine kćeri. - G. Winterton još je bio živ.
Misli da me se riješila sad kad ga više nema.
Budi siguran da neću biti na sljedećem vjenčanju.
- Neće ga ni biti tako skoro. - Kakva šteta.
- Trebali bismo se vratiti unutra. - Moramo li?
Drži se.
Htjela sam da znate da je popis gostiju skoro završen.
Drago mi je čuti da pripreme za bal teku dobro.
Također sam vam došla reći da sam pozvala gđu Fane
i da bih rado primila Charlotte ako odluči doći.
- Pozvali biste me? - To je apsurdno.
Što vas je navelo na pomisao da bih podržala takvo što?
To bi bila propast svih nas.
Gđo Astor, ne govorimo o neznankama.
To su naša draga prijateljica Aurora Fane i vaša vlastita kći.
Želite li da zauvijek žive u progonstvu?
Ne smijemo dopustiti da pošast razvoda zarazi društvene krugove koje cijenimo.
Ali, majko,
zar ne vidiš da me to što predlaže gđa Russell može spasiti?
Zar ne želite to za vlastito dijete?
Primite li ih, to će postati epidemija.
A ja ne mogu biti dio toga.
Znači, provest ću ostatak života
vezući goblene ispred vatre?
Za to bi trebala naučiti udjenuti konac u iglu.
Gđo Astor, nadam se da ćete još jedanput razmisliti.
Neću.
A ako me prisilite, neću skrivati zašto ne planiram prisustvovati vašem balu.
Doviđenja.
Mogu i sam, hvala ti.
Gđice Brook.
Gđice Brook, hvala vam što ste došli.
Htio sam vam zahvaliti za sve što ste učinili.
Oboje smo zahvalni. Dopustit ćete mi da vam dam novu haljinu.
Neću, ali jako mi je drago vidjeti g. Russella da sjedi i govori.
Prilična promjena od posljednjeg puta kad ste bili zajedno.
Sad se ispričavam. Imam posla.
Znate da mislim da je prava šteta što ste se vas dvoje posvađali.
- Smijem li to podržati? - Da, šteta je.
Znači li to da se predomišljate?
Nadam se.
Mnogo mi je lakše kad vidim da izgledate kako izgledate,
ali vas ne želim zamarati.
Još vam jedanput hvala, gđice Brook.
Ispratit ću vas.
Onda, što će se dogoditi s balom za kraj sezone u Newportu?
George kaže da nastavim.
Dolaze Hector i Gladys.
A kao što znate, George ne želi prijaviti pucnjavu,
pa to ne mogu upotrijebiti kao izgovor.
Vrlo je odlučan.
Ništa ne smije omesti posao na kojem radi.
I tako će se bal održati,
a pozvala sam gđu Fane i gđu Drayton.
Doista pokušavate okončati isključivanje razvedenih žena?
Mislim da je vrijeme. A vi?
A razvod gđe Drayton daje mi priliku.
Bar sam tako mislila.
Mislite, gđa Astor se ne slaže?
Još je rano.
Žao mi je što neću biti ondje da podržim vašu odluku.
Molim? Ne dolazite na bal?
Vidjeli ste koliko je Larryju neugodno u mojoj blizini.
Nemojte odustati od njega.
- Ne vidim kakav izbor imam. - Gluposti.
Vidjela sam vas, natopljenu krvlju, kako pomažete Georgeu da ostane živ.
Tad sam znala da niste slabašna debitantica.
Vjerujem da sam vas u tom trenutku vidjela Larryjevim očima.
Vas dvoje biste mogli imati svijetlu budućnost. Zar se nećete boriti za nju?
To nije moj izbor.
Larry je to jasno dao do znanja i...
Ako to tako snažno osjeća, tako je vjerojatno najbolje.
Lijepo od tebe što si nas došao posjetiti iz svoje nove elegantne kuće.
Nadam se da ne smetam.
Ma ne, tako je lijepo kad si opet tu.
Kako ti je u novoj kući?
- Tko brine o tebi? - Gđa Clancy.
Draga je, ali nije dobra kuharica kao gđa Bauer.
Naravno da nije.
Zapravo uopće nije kuharica.
A čisti li?
Dvije žene dolaze svaki dan.
Ali gđa Clancy upravlja njima, ne ja.
Naš sluga živi kao princ, ima sve što treba i želi.
Što tome nedostaje? Zaslužio je, zar ne?
To su mlade žene?
Valjda.
Kakve to ima veze?
Nadam se da nema.
Vratila si se.
Kako je g. Russell?
Mislim da je najgore prošlo.
Hvala Bogu.
- Tražili su da budemo diskretni. - Užasno je to što se dogodilo.
Nadaju se sve održavati normalnim koliko mogu,
pa će ipak prirediti bal.
Prilično smiono u danim okolnostima.
Mislim da to pokazuje pravu snagu.
Da. Štoviše, gđa Russell mi je rekla
da je pozvala Auroru i Charlotte Astor.
Molim? Lina Astor to sigurno neće odobriti.
Ne. Uopće ne odobrava.
Pa što je tu čudno? Kotiljon razvedenih žena?
Što je sljedeće na popisu? Žene najnižeg društvenog sloja? Neudane majke?
Gđa Russell je na opasnom terenu.
Ionako nisam planirala ići. Ne želim vidjeti Larryja.
Da, tvoja teta Ada spomenula je
da ste ti i g. Russell još u svađi.
Ali sad moraš ići k njemu, Marian, i priznati da si pogriješila.
- Ti priznaš kad pogriješiš, mama? - Ne moram. Nikad ne griješim.
Mislila sam da ne odobravaš g. Russella.
Predomislila sam se.
Možda će se i Larry.
Nemam namjeru saznati.
Gospodine van Rhijne.
Izvolite.
Hvala.
Kako vam mogu pomoći?
Htio sam biti siguran da znate kako stoje stvari s Larryjem i Marian.
- Sad zna da nije učinio ništa loše. - Naravno da nije.
No ne čini se da je to nešto promijenilo.
I dalje ne planira doći na bal.
Da, znam.
Mislio sam da bih je možda mogao pokušati uvjeriti u suprotno.
Zašto? Jer mi želite biti od pomoći?
Naravno. To sigurno znate.
Znam da trebate uslugu, g. van Rhijne.
Hoćemo li uštedjeti vrijeme?
Možete li razmisliti o tome da na bal pozovete gđu Winterton?
Zaboga.
Mislila sam da sa smrću svog muža više nije u igri.
Što je s gđom Astor?
Gđa Astor je ne voli,
no vjerujem da ne može ništa protiv vaše podrške.
Dolazi dan kad ćete biti snažni kao gđa Astor.
Ili snažniji.
Dobro, g. van Rhijne. Pozvat ću je.
Ali očekujem da ondje vidim i gđicu Brook.
Nadam se da me nećete razočarati.
Oscare? Gdje si bio?
Morao sam obaviti neke stvari prije nego što krenemo za Newport.
Zapravo, danas sam naletio na gđu Russell.
Jako je razočarana što Marian ne dolazi na bal.
Čini se da si joj jako draga.
Šteta je što to propuštaš.
Ako Marian ne želi ići, moramo poštovati njezinu odluku.
Neće biti jedina koja se neće pojaviti.
Naravno.
Ali kad čovjek pomisli kroz što su prošli Russellovi...
Tko bi mogao zvoniti u ovo doba?
To je tvoja gđa Foster.
Neće dugo ostati.
Mora ići na večeru.
Ali nije moja gđa Foster.
Gđa Philipa Fostera.
Hvala vam što ste došli.
Gđa Foster je iz Društva za očuvanje baštine.
Bojim se da ćete reći da vam nisam odgovorila na pisma
i zbog toga se ispričavam.
Gđo van Rhijn, važno je što sad razgovaramo.
Jako ste ljubazni.
Griješim li ili je prošli put kad sam bila kod vas
ovdje bio krasan portret Roberta Livingstona
koji je postao prvi tajnik države?
Doista jest. Imate sjajno pamćenje.
Znate li da je predsjedničku prisegu pred njim položio George Washington?
Kako duboke povijesne veze vaša obitelj dijeli s našim gradom.
Vaš interes za moju obitelj svakako je kompliment,
no obje znamo da vam je na umu samo jedan cilj.
- Pa da, istina je, želimo... - Odmah ću vas zaustaviti.
- Teto Agnes, moramo ići... - Ostanite. Znate činjenice.
Agnes, ono što ne znaš...
Želim stati na kraj ovoj sramoti.
Istina je, i trebala sam prije biti iskrena,
da Društvu ne mogu dati donaciju
jer za to više nemam adekvatnih sredstava.
Ne očekujemo donaciju od vas, gđo van Rhijn.
Dobro smo financirani.
Ono što želimo je vaše ime.
Kao potpredsjednice.
Potpredsjednice njujorškog Društva za očuvanje baštine?
Da.
O, Agnes. Kakva čast.
Pa da, imaš pravo. To jest velika čast.
Gđo Foster, oprostite mi.
Posve sam pogrešno procijenila situaciju i pritom ispala budala.
Možete li me opet posjetiti kad se vratimo iz Newporta
da o tome razgovaramo kako treba?
Svakako hoću.
A sad moram ići. Želim vam svima ugodnu večer.
- Doviđenja. - Doviđenja.
- Lijepo se provedite. - Hvala vam. Doviđenja.
Znala si da je to ono što je željela?
Pisala sam joj i, da, znala sam da je riječ o nečem takvom.
Treba vas gđica Bridget.
Bridget?
Gđa Bauer misli da si premršav,
pa ti šalje tvoj omiljeni janjeći gulaš.
Brine me da ćeš potaknuti više priča
ako ne dođeš na bal nego ako dođeš.
Nisam pomislila na to.
Ako gđa Russell doista pozove Auroru i ona prihvati,
nadam se da ćeš još jedanput razmisliti, Marian.
Bannistere, vjerujem da smo napokon spremni za večeru.
Oscare, zašto večeras ne sjedneš do majke?
Ne.
Molim?
Mislim da je došlo vrijeme da ti sjediš na čelu stola.
Ali ti uvijek...
Vodiš obitelj baš kao i ovu kuću.
Vrijeme je da sjediš na čelu.
Ja ću sjesti ovdje do Marian.
Agnes?
Hvala ti.
Hvala.
Jako pažljivo od gđe Bauer. I od tebe što si mi ga donijela.
- Zar ti nećeš jesti? - Jela sam prije nego što sam došla.
Zar nećeš barem sjesti?
Sluškinja sam.
Ne u ovoj kući.
Ne, u ovoj si kući gospodareva gošća.
- Ozbiljno to misliš? - Naravno.
Čast mi je primiti te.
Osjećam se vrlo sigurno kad si tu.
Mogu li to reći, a da se ne osjećaš neugodno?
Nije mi neugodno.
Nimalo.
Onda dobro.
Sad mi reci što si danas radila.
Pa jutros kad sam ustala i počela pripremati doručak...
Idem prileći.
Ali imamo sastanak s krojačicom, idemo po haljine za bal.
Već sam joj poslala mjere, trebala bi biti dobra.
Donijet ćemo ti je.
Što je s njom?
Reći ću ti na putu do trgovine.
Gđice Gladys!
Vaša Milosti!
Adelheid? Otkud ti ovdje?
Gđa Russell poslala je po mene da brinem o vama.
Znači li to...
Ako bi to željela Vaša Milost. Nadam se da znači.
Imam pismo za gđicu Boles s povratnom kartom za Englesku.
I nešto više od toga, nadam se.
Mnogo više, Vaša Milosti.
Zašto se ne odmorite prije puta kući?
Idemo ovuda.
Uživam u ideji da je tvoja majka priznala da je pogriješila.
Nisam uvjerena da bi ona to tako formulirala.
- Hvala vam. - Da, gospođo.
Pozdrav!
- Zdravo, Aurora. Tako mi te drago vidjeti. - Drago mi je što ste došle.
Znamo li je li gđa Astor stigla u Newport?
Ništa nisam čula.
Odlučila si hoćeš li ići na bal?
Ne u potpunosti.
Bila sam sigurna da me neće pozvati.
To je očito bilo prije nego što je gđa Russell izgubila razum.
Nećeš ondje vidjeti Linu Astor.
Ni ja nisam sigurna hoću li ići.
Ako gđa Russell namjerava prkositi pravilima,
trebamo zauzeti stranu.
Jednu večer sjediš na čelu stola i spremna si promijeniti svijet.
- Imaš haljinu, zar ne? - Imam haljinu.
Ali ne znam imam li hrabrosti.
Gđa Russell toliko se trudi zbog tebe.
Ali ne može kontrolirati kako će me gledati kad uđem u dvoranu.
Sve ćemo zajedno ući u dvoranu.
- Molim? - Ako Aurora može biti dovoljno hrabra,
možemo i mi.
- Slažeš li se, Marian? - Da. Možemo zajedno biti hrabre.
Savršena je za tu priliku.
Da.
Izgledaš predivno, Dorothy.
Hvala ti. Boja je lijepa, zar ne?
Gospođo Kirkland.
Gospođo Trumbo.
Prolazila sam i ugledala vas kroz prozor.
Moram reći da sam iznenađena što vas vidim ovdje, gđo Scott.
Završavamo posljednje detalje na haljini moje rođakinje za vaš bal.
- Ovo je haljina vaše kćeri. - Najljepša vam hvala.
Znači, gđica Scott ipak dolazi?
Zašto ne bi?
Znam da ju je moj sin pozvao.
- Ali to je bilo prije. - Prije čega?
Prije nego što je saznao istinu o prošlosti vaše kćeri.
Moja se kći nema čega sramiti.
- Prevarila je mog sina. - Nije učinila ništa slično.
Namjeravala je vašem sinu reći sve o najstrašnijem razdoblju svog života.
- Ali nije. - Još.
Planirala je,
ali vi niste propustili priliku iskoristiti te vijesti
i proširiti ih poput boginja, navodeći sina da misli najgore.
Ni na što ga ja nisam navela. Vaša ga je kći prevarila.
Nadala sam se da će Peggy učiniti ono što je pristojno
i odbiti poziv.
Nevjerojatno mi je
kako možete vidjeti svačije mane i pogreške, ali ne i svoje.
Kako, molim?
Kao pastorovu ženu ne bih vas trebala podsjećati na stih:
"Jer svi sagriješiše i nemaju slave Božje."
Dorothy, smiri se.
Strpljenje mi je na izmaku i ne mogu držati jezik za zubima.
Možda trebate poslušati upozorenje svoje rođakinje?
A da se vi prestanete ponašati kao da ste bolji od drugih?
Uživali ste određene povlastice
među našim ljudima u Newportu, zbog čega živite u iluziji.
A kakva je to iluzija?
Ona koja vam omogućava da se ponašate nemilosrdno, nepristojno i nekažnjivo.
Ali ja nisam iz Newporta.
Doći ćemo na bal kao obitelj.
Moj je suprug dao prilično lijepu donaciju,
a to je ono što je zapravo pristojno, gđo Kirkland.
- Kako napredujemo? - Haljina je savršena. Hvala.
- Mogu li vam što ponuditi, gđo Kirkland? - Ne, dobro sam.
Trebala bih ići. Počasna sam gošća na jednom događaju.
- Vidimo se na balu. - Da, naravno.
I, gđo Scott, došla vaša kći ili ne,
pronalazim utjehu u činjenici da moj sin sad zna istinu
i da je promijenio mišljenje o njoj.
Ako je to doista njegova odluka,
onda vaš sin nikad nije bio ni vrijedan moje Peggy.
Oče.
Doktor Kirkland.
Gospođo Russell.
Gospodine Russelle.
- Dr. Kirklande. - Nema potrebe da ustajete zbog mene.
Ne, u redu je.
Bilo mi je drago kad mi je vaš sin rekao koliko ste napredovali.
Trebao sam pisati,
ali odgađao sam dok s dr. Loganom nisam razgovarao o noći kad ste mi došli pomoći.
Zahvalan sam što sam bio ondje da pomognem.
Dr. Logan je bio vrlo jasan.
Da niste bili u kući Brookovih, slučajno, kao što znamo,
bio bih mrtav.
Pa...
Umjesto toga, radeći bez potrebnih alata,
bez lijekova ili ikakve stručne pomoći,
vi ste me izvukli.
I zato...
odlučio sam vam zahvaliti.
Na način za koji se nadam da je sukladan onome što ste učinili.
- Smijem li je otvoriti? - Molim vas.
Ne mogu ovo prihvatiti.
Zašto?
Jer vrijedi više od mog života?
Vjerujte, ne vrijedi.
Svejedno...
Cijela naša obitelj jako je zahvalna na svemu što ste učinili.
Riskirali ste.
Da je sve pošlo po zlu i da sam umro,
ima ljudi koji bi vam pokušali nauditi.
Zato moramo dodati hrabrost vašim ostalim vrlinama.
Nadam se da ćete mi ugoditi i prihvatiti.
Evo ga.
- Tako se ponosimo tobom, sine. - Zašto?
Jer si spasio život predvodnika industrije.
Da ne spominjem velikodušnu nagradu.
Zahvalan sam što sam mu mogao pomoći,
ali mi ordinaciju neće uskoro preplaviti baruni razbojnici.
Brzo moramo krenuti. Trebao bi se požuriti, odjenuti se.
Ne idem.
Molim?
To je naš obiteljski događaj.
Nemoj dopustiti da ga ta žena pokvari.
Ta žena?
Nikad ti se nije sviđala, zar ne?
Samo ću reći da dobro znam prosuditi karakter.
Ali nisi konačni sudac.
Kome si sve rekla, majko?
Ja?
Čini se da smo mi posljednji saznali.
Gđa Brown kaže da znaju svi u Philadelphiji.
Znači, gđa Brown i tko još?
Gospođa Oden.
Ali ne možeš mene kriviti.
Dakle, to je preraslo u ogovaranje? Okaljala si joj ugled.
Nisam učinila ništa takvo. Sve je učinila sama.
Zar ne shvaćaš da je to žena koju voli?
- Voli? - Da.
Sine, to će proći.
Bit će još mnogo drugih, počevši večeras na balu.
To nije odgovor, Elizabeth.
Trebala sam dopustiti da s tom obmanom nastavi
sve do oltara?
Što bi svi mislili i govorili o ženi pastorova sina?
Možda bi mislili da je čovjek kao i svi mi?
Mogla je obeščastiti ime naše obitelji.
Nisam to namjeravala dopustiti.
Mi smo obitelj koja voli i oprašta.
Ali nije nam ni dala priliku da ponudimo oprost
jer je sve tajila.
Ne možeš biti u vezi s nekim tko ima tako nečistu prošlost.
Ženo!
Nisi ni ti besprijekorna.
Staješ na stranu lažljivca, a ne svoje žene?
Bila mi je dužnost obavijestiti i zaštititi našeg sina.
Odrastao je čovjek.
Trebala si Williamu i gđici Scott
dati priliku da to sami riješe.
Dala sam mu priliku da čuje istinu i donese odluku.
Ne, nisi.
Ima pravo.
Posijala si nesreću i tugu i to ne prvi put.
To prestaje sada.
Samo sam učinila ono što sam smatrala ispravnim.
Za koga?
Pogledaj koliko je sati.
Kočija nas čeka.
Naći ćemo se ispred.
Trebam li ući u kočiju bez muža?
Htio bih razgovarati s Williamom.
Sam.
Želim samo ono što je najbolje za tebe.
Ne želim predavanje.
To je dobro jer ga nećeš ni dobiti.
Samo ću reći
da ti odlučuješ kakav čovjek želiš biti
i što želiš od svog života.
Hvala ti na tome.
Zapamti.
Dobri je Bog odredio tvoje korake.
Volio bih da znam kojim mi putem govori da idem.
Doista namjeravaš ići?
Da. Pozvana sam i idem.
Zar ne vidiš da je to samo još jedna nepromišljena ludost gđe Russell?
Tvoja prisutnost bit će sramota za ostale žene.
Ako ih uopće bude.
To je ono što sam ti sad?
Samo sramota?
Charlotte, pokušavam te zaštititi.
Ne, majko. Kao i obično, samo pokušavaš zaštititi sebe.
Ljubazni ste što primate moje goste, Hectore. Hvala vam.
Naravno.
- Gdje je g. Russell? - U sobi je, odmara se.
- Nitko ne smije znati što se dogodilo? - Nitko ne smije znati.
Napokon. Samo što nismo poslali potragu.
- Ne misliš li da izgledam lijepo? - Izgledaš predivno.
E pa to zahtijeva mnogo truda.
- Zar ne, majko? - Nadajmo se da će se isplatiti.
Bude li gđa Astor radila po svome, moguće da nitko ne dođe.
Madam, kočije počinju stizati.
Drago mi je ako to znači više od jedne.
- Ne znam mogu li ja to. - Naravno da možeš. Mi možemo.
Bez brige. Neću se maknuti od tebe.
Samo se nadam da Društvo za očuvanje baštine
neće izgubiti vjeru u svoju najnoviju potpredsjednicu
ako saznaju da sam zapravo prisustvovala ovome.
Sigurna sam da imaju pametnijeg posla od praćenja tvojih aktivnosti.
Ni jedan mi ne pada na pamet.
Gđa Joshue Wintertona.
Gđo Winterton.
Jako ste ljubazni što ste me uključili.
Pa s obzirom na našu zajedničku prošlost,
vjerojatno me znate bolje od bilo koje druge žene u dvorani.
Možda jednog dana postanemo prijateljice?
Malo vjerojatno, ali događale su se i čudnije stvari.
Molim vas, pođite na terasu
i uživajte u veličanstvenoj rasvjeti.
Dobra večer.
Gospodin i gđa Charlesa Havemeyera.
Hvala.
Nisam trebala doći.
Gluposti.
Nemaš se baš ničega sramiti.
Ne dopusti da ti ljudi određuju tko si.
- Zdravo. - Pozdrav.
- Dođi. - Predivno izgledaš.
Gđa Jamesa Draytona.
Gđo Drayton. Vaša majka nije s vama?
- Bojim se da se loše osjeća. - Shvaćam.
Žao mi je što to čujem.
Gđo Drayton, nadam se da vam nije previše teško.
Vrlo ste ljubazni, vojvodo. Hvala vam, više nego što mogu reći.
Gđa Forte i gđa van Rhijn.
Gđo Russell.
Kako je g. Russell?
Iznenađujuće dobro. Nadam se da ćemo ga poslije vidjeti.
A gđa Astor?
Smijem li vam predstaviti gđu Forte?
Vaša Milosti.
Njezina sestra, gđa van Rhijn. Poznajete vojvodu.
Naravno, no jedva da smo progovorili.
Gđica Brook i Gladys rekle su mi sve o vama.
Ne baš sve, nadam se.
Gđa Charlesa Fanea i gđica Brook.
Gđice Brook, lijepo što ste došli.
- Ovdje si vrlo dobrodošla, Aurora. - Hvala što si me ugostila.
Mislim da poznajete vojvotkinju.
Tako mi te drago vidjeti.
Gđice Brook, gđo Fane, dobro došle.
Gospodin i gđa Clementa Moorea.
Tako je lijepo sve vidjeti u svečanoj odjeći za kraj sezone.
Da.
Skoro sve.
Gospodin i gđa Benjamina Portera.
Drago mi vas je vidjeti.
Hvala što ste došli.
Gospođa Astor.
Lina, Charlotte mi je rekla da se loše osjećate.
Drago mi je što ste se tako brzo oporavili.
Hvala vam.
Iako imam osjećaj da bi mi se svaki čas moglo pogoršati.
- Vojvodo. - Gđo Astor.
Gospodin i gđa Fredericka Bronsona.
Ono je gđa Astor.
Eno gđe Astor.
- Gđa Astor je tu. - Došla je gđa Astor.
Nije li veličanstveno?
Zašto si se predomislila?
Tvoja situacija možda jest sramotna,
ali ti nisi sramota.
Ti si moja kći.
Bila sam sigurna da bi društvo uvijek pobijedilo
da moraš birati između mene i društvenih pravila.
Što još jedanput dokazuje
da ne znaš sve.
Hvala ti.
Dame i gospodo.
Bal će uskoro početi.
U početku nismo znali što radimo.
Ne znam kako uspijevaš s troje.
S djecom je lako. Muž ti zadaje najviše posla.
Vjerujem da onaj zgodni džentlmen ide prema nama.
Po mene sigurno ne dolazi.
Smijem li zamoliti za ples?
Dobro si?
Jesam.
Možeš li?
Mogu.
- Ima li kakvih novosti o istrazi? - Još ništa konkretno.
A ima li kakvih novosti od gđice Brook?
Nema.
Nemoj dopustiti da nesporazum stane na put vašoj sreći.
Uvijek će biti nesuglasica.
Moraš to usporediti s vrijednošću onog što vas spaja.
A sad, idemo na bal.
Znala sam da će se predomisliti.
Dobra večer, gđice Scott.
Ispričavamo se.
Pusti ga.
Gospodine, možemo li razgovarati?
U redu.
- Što misliš, o čemu je riječ? - Ne znam. I previše se bojim nadati.
Bojim se da ću zažaliti zbog ovoga.
Ne, Lina. Od tebe želim samo zahvalnost.
Bertha Russell sredila je
da tvoju neposlušnu kćer javno pozdravi pravi vojvoda.
Da, u plesnoj dvorani punoj prevaranata i žena iz polusvijeta.
Lina, plesna dvorana Berthe Russell puna je budućnosti.
Ne drži se tako čvrsto onih iz prošlosti
ili će te pomesti zajedno s njima.
Moje dame. Vjerujem da uživate?
O, da. Gđa Fish pokušava me naučiti da se ne bojim budućnosti.
Zašto biste se bojali? Budućnost pripada Americi.
Možda se toga i bojim.
Ispričavam se.
Ne mogu ti reći koliko mi je drago što si ovdje.
Svi smo ovdje.
Baš kao što si željela.
Možda nije vrijeme i mjesto da vas pitam,
no osjećam potrebu da iskoristim trenutak.
Čujem da s Peggy više niste u dobrim odnosima.
Nikad to nisam to tako vidio.
- Srce joj je slomljeno. - I meni.
Ne zamjeram gđici Scott njezinu prošlost.
Zadovoljna si što si ovdje?
Mogla sam i znati da si jedina osoba koja to može postići.
Mogu ja i mnogo više od toga ako mi dopustiš.
Dopustit ću ti.
Jer je takvo olakšanje razgovarati s čovjekom koji zna istinu o meni.
Nema potrebe za pretvaranjem.
Znaš, može...
Može to ići i dalje.
Kako misliš?
Imaš li nešto izvan New Yorka?
Imam kuću na Hudsonu, no prilično je skromna.
I ja imam kuću.
Dogovorili bismo se da ne posjećujemo jedno drugo bez poziva,
ali u gradu
bili bismo par.
Borbeni par.
Sve to ako...
Ako se vjenčamo.
S tvojim novcem i mojim vezama, cijeli bi nam svijet bio pod nogama.
Što kažeš?
Kažem...
Dođi na ručak kad se vratimo u New York.
Dakle, odsad je to to?
S razvedenim ženama i skorojevićima koji pune podij?
A za nas skoro da nema ni stolice?
Društvo se mijenja, Agnes.
Trik je u tome da se prilagodi novome, a da se pritom ne remeti postojeće stanje.
Jedva mogu vjerovati da sam ovdje.
Mislila sam da je za mene sve ovo gotovo.
To možeš zahvaliti gđi Russell.
Mnogo je riskirala.
I čini se da je uspjelo.
Jesi li dobro?
Moram malo na zrak.
Slušam vas.
Volim vašu kćer, gospodine.
I uz vaše dopuštenje, želio bih je zaprositi.
Namjeravam stvoriti život s vašom kćeri. I obitelj.
Imam dovoljno sredstava da je uzdržavam i zaštitim.
I razumijete da je brak odnos između muža i žene?
Ne njezinih ili vaših roditelja?
Da, gospodine.
Arthure?
Smijem li?
Razgovarao sam s tvojim ocem.
Molim?
Kad si otišao, mislila sam da je gotovo.
Teško.
Obećavam da više nikad neću otići ako me želiš.
O, Arthure.
Gđice Scott,
hoćete li se udati za mene?
Mislio sam da nećeš doći.
Došla sam s Aurorom Fane.
Naravno da jesi.
Sad je na meni red da se ispričam.
Ne razumijem kako se između nas sve toliko zapetljalo.
Valjda sam se uspaničila.
Pretpostavila sam najgore
jer mi se to već dogodilo u prošlosti.
Zašto bi stvari bile bolje u budućnosti?
Zar ih ne možemo učiniti boljima?
Mogli bismo pokušati.
Ali u ovom životu ništa nije zajamčeno, Marian.
Nema sumnje da ćeš nešto pogrešno shvatiti, baš kao i ja.
I u tom slučaju, hoćeš li me opet ostaviti?
- Ne kažem da si samo ti bio kriv. - Ni ja.
Pa što ćemo onda?
Pa...
U jedno možemo biti sigurni.
Svoje probleme večeras nećemo riješiti.
Ali, gđice Brook, jeste li za ples?
Zašto se smiješ?
Ma ništa.
Nije nesretna, George.
Ne, nije nesretna.
A ti si svakako stao na kraj glasinama, izvrsno izgledaš.
A ti si izvojevala još jednu pobjedu.
Samo želim ono što je najbolje za sve nas.
Moram priznati,
mogućnost smrti prilično je promijenila moju perspektivu o tome.
Ozbiljno?
Ako je to dobro, drago mi je.
Ali prije svega, laknulo mi je što si još ovdje sa mnom.
Što se događa?
Vraćam se u New York.
Ali ne možeš ići sam. Još nisi dobro.
Larry ide sa mnom. U kočiji je.
Ali nismo li to sinoć riješili? Zar se ne vraćate u 61. ulicu?
Žao mi je.
Mislio sam da razumiješ da sam došao na bal samo da zaštitim posao.
Da zaštitiš posao?
I znam koliko ti je važno da nadmašiš gđu Astor.
Da, jest.
No žao mi je što si našu kći morala upotrijebiti kao jednu od figura.
Nikad nećeš razumjeti.
Htjela sam da Gladys pobjegne iz ovog kaveza.
Ali si je prisilila na brak.
- A ti si je otpratio do oltara. - Upravo to ne mogu oprostiti.
Ne krivim te što si nemilosrdna.
Tome se divim.
To nam je zajedničko.
Ali ja sam nemilosrdan u poslu, ne prema ljudima koje volim.
A ja sam nemilosrdna zbog ljudi koje volim. Kako to ne vidiš?
- Je li ovo zbog pucnjave? - Možda.
To me natjeralo da preispitam svoj život i ne sviđa mi se sve što vidim.
Znači, ne vraćaš se kući?
Ne dok ne znamo što želimo.
Ja znam što želim.
Naravno da znaš.
Ja, s druge strane, nisam tako siguran.
Gospodine.
Upravo sam krenuo.
Gdje je otac?
Rano si ustala. Mislila sam da ćeš spavati do podneva.
Jedva vam čekam nešto reći.
Doktor me natjerao da šutim
dok ne prođu prva četiri mjeseca, ali to je bilo sinoć
i prvo sam morala reći Hectoru.
Naime...
dobit ću dijete.
Hajdemo pronaći oca.
Možemo mu reći zajedno. Bit će tako sretan.
Majko?
Prijevod: Palma Roje